เคยช่วยตัวเองค่ะ ตอนนี้รู้สึกเหมือนคนท้อง มีอาการเจ็บนม ประจำเดือนไม่มา ปัสสาวะบ่อย เบื่ออาหาร และท้องใหญ่ขึ้นค่ะ
สวัสดีค่ะ หากไม่เคยมีเพศสัมพันธ์กับผู้ชาย ก็จะไม่มีการตั้งครรภ์เกิดขึ้นค่ะ การช่วยตัวเองนั้น ไม่ทำให้การตั้งครรภ์เกิดขึ้นได้ดังนั้น การที่ประจำเดือนยังไม่มา จึงอาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการเจ็บเต้านม ปัสสาวะบ่อย เบื่ออาหาร ท้องใหญ่ขึ้น อาจเป็นอาการก่อนการมีประจำเดือนมาก็ได้ ดังนั้น ควรรอประจำเดือนไปอีกซักระยะค่ะอย่างไรก็ตาม หากมีอาการปัสสาวะที่ผิดปกติอื่นๆ ร่วมด้วย เช่น ปัสสาวะแสบขัด ปัสสาวะขุ่น มีเลือดปน อาจเกิดจากการติดเชื้อทางเดินปัสสาวะได้ หรือหากประจำเดือนมาแล้ว แต่ยังคงมีอาการเจ็บเต้านม ก็ควรไปพบแพทย์เพื่อตรวจค่ะ